ჯეკი გოლიათების გამანადგურებელი

„ჯეკი გოლიათების გამანადგურებელი“ (ინგლ. ) — 2013 წლის ამერიკული ფანტასტიკური სათავგადასავლო ფილმი, რომლის რეჟისორი და თანაპროდიუსერია ბრაიან სინგერი, სცენარის ავტორია დარენი ლემკე, კრისტოფერ მაკქუარი. ფილმი დაფუძნებულია ბრიტანულ ზღაპრებზე „ჯეკი გიგანტების მკვლელი„ და „ჯეკი და ლობიო“.ფილმში მთავარ როლებს ასრულებენ: ნიკოლას ჰულტი, ელეონორა ტომლინსონი, სტენლი ტუჩი, იან მაკშეინი, ბილ ნიგი და იუან მაკგრეგორი. ფილმი მოგვითხრობს ჯეკზე, ახალგაზრდა ბიჭზე, რომელმაც უნდა გადაარჩინოს პრინცესა გიგანტურების რასისგან, რომელიც შემთხვევით გიგანტების სამყაროში აღმოჩნდება.

ჯეკი გოლიათების გამანადგურებელი-ის განვითარება 2005 წელს დაიწყო, როდესაც ლემკემ პირველად წამოაყენა ეს იდეა. დიჯეი კარუსო დაიქირავეს ფილმის რეჟისორად 2009 წლის იანვარში, მაგრამ იმავე წლის სექტემბერში კარუსო შეცვალა სინგერმა, რომელმაც დაიქირავა მაკქუარი და სტუდნი სცენარის შესამუშავებლად. მთავარი გმირები გადაიღეს 2011 წლის თებერვლიდან მარტამდე, ხოლო ძირითადი გადაღებები 2011 წლის აპრილში, ინგლისში დაიწყო, კერძოდ კი სომერსტში, გლოსტერშირში და ნორფოლკში.

ჯეკი გოლიათების გამანადგურებელის პრემიერა შედგა 2013 წლის 26 თებერვალს, ჰოლივუდში. იგი თეატრალურად გამოვიდა შეერთებულ შტატებში 2013 წლის 1 მარტს. ფილმმა კრიტიკოსებისგან არაერთგვაროვანი შეფასება მიიღო და შემოსავლების მხრივ თანხა იზარალა.

სამსახიობო ჯგუფი
ნიკოლას ჰულტი, როგორც ჯეკი, ახალგაზრდა ბიჭი, რომელიც პრინცესას გადასარჩენად გოლიათების სამყაროში მიდის.
ელეონორა ტომლინსონი, როგორც იზაბელი, პრინცესა, რომელსაც გიგანტები იტაცებენ.
სტენლი ტუჩი, როგორც ლორდ როდერიკი, მეფის მრჩეველი, რომელიც სამეფოს აღებას გეგმავს.
იან მაკშეინი, როგორც მეფე ბრაჰმველი, პრინცესას მამა, რომელსაც სურს მისი ქალიშვილი დაქორწინდეს ლორდ როდერიკზე.
ბილ ნიგი და ჯონ კასირი, როგორც გიგანტების ორთავიანი ლიდერის გენერალი ფელონის გამხმოვანებლები. ნიგი უფრო დიდ თავს ახმოვანებს, ხოლო კასირს უფრო პატარა თავს ახმოვანებს.
იუან მაკგრეგორი, როგორც ელმონტი, მეფის დაცვის კაპიტანი, რომელიც უერთდება პრინცესას გადარჩენის ოპერაციას.
ედი მარსანი, როგორც კრაუე, ელმონტის მარჯვენა ხელი
ევენ ბრემნერი, როგორც ვიკე, ლორდ როდერიკის თანაშემწე.

შექმნა
განვითარება
სცენარისტმა დარენ ლემკემ 2005 წელს - სთან ერთად პირველად შემოიტანა იდეა „ჯეკი და ლობიო“-ს ეკრანიზაციისთვის, მანამ სანამ სხვა ზღაპრის გაცოცხლებული ვარიანტები გამოვიდოდა (როგორიცაა: ალისა საოცრებათა ქვეყანაში (2010), წითელქუდა (2011) და ფიფქია და მონადირე (2012)). ლემკემ ფილმის სცენარი შემდეგნაირად აღწერა: „ ამ ფილმში მამაკაცები არიან დომინანტები და ის ნათლად გვიჩვენებს, თუ როგორ ყალიბდება ბიჭუნა მამაკაცად". და გაავლო პარალელი ვარსკვლავური ომების ლუკ სკაიუოკერსა და ჯეკს შორის. 2009 წლის იანვარში - მ დაიქირავა კარუსო სცენარის შემქმნელად, რომელიც შემდგომში დაარედაქტირა მარკ ბომბეკმა. 2009 წლის აგვისტოსთვის ცნობილი გახდა, რომ ბრაიან სინგერი სავარაუდოდ შეცვლიდა კარუსოს, რაც ოფიციალურად 2009 წლის სექტემბერში დადასტურდა.

წარმოებამდელი პერიოდი
2010 წლის ოქტომბერში - მა ბრაიან სინგერს უფლება მისცა, რომ ფილმის წარმოება დაწყებულიყო. რეჟისორმა ფილმის გადაღებები გაზაფხულისთვის დანიშნა. 2010 წლის ნოემბერში, სინგერმა დაიწყო მსახიობთა შერჩევა ფილმის მთავარი ქალი და მამაკაცის როლების შემსრულებებზე. აარონ ჯონსონი, ნიკოლას ჰულტი და ანევრინ ბარნარდი განიხილებოდნენ ჯეკის როლის შემსრულებლებად, ხოლო ადელაიდა კეინი, ლილი კოლინზი და ჯუნო ტემპლი - პრინცესას როლისთვის.

გადაღებები
ძირითადი გადაღებები დაიწყო 2011 წლის 12 აპრილს, გაერთიანებულ სამეფოში.  2011 წლის მაისში, წარმოება გადავიდა ინგლისში, სომერსტში, ორი კვირის განმავლობაში, გადაღებები დაინიშნა უელსში, ჩედარში და ქვეყნის სხვა ტერიტორიებზე, როგორიცაა უელსის საკათედრო ტაძარი. ფაზლვუდის ტყე, რომელიც გამირჩევა განსხვავებული ხეებისა და კლდეებით ასევე გამოიყენეს სცენების გადასაღებად. ეს ადგილი ასევე გამოყენებული იყო - ის სერიალში და მერლინი. არსებობს მოსაზრება, რომ იმავე ტყემ შთააგონა ჯონ რონალდ რუელ ტოლკინი, როდესაც დაწერა ჰობიტი. იმავე თვის ბოლოს, გადაღებები შედგა ნორვიჩის საკათედრო ტაძარში, ნორუიჩში, ნორფოლკში.